CELEX: 62015TN0726
Language: hr
Date: 2015-12-15 00:00:00
Title: Predmet T-726/15: Tužba podnesena 15. prosinca 2015. – Blaž Jamnik i Blaž protiv Parlamenta

14.3.2016   
            
            
               HR
            
            
               Službeni list Europske unije
            
            
               C 98/45
            
         Tužba podnesena 15. prosinca 2015. – Blaž Jamnik i Blaž protiv Parlamenta
   (Predmet T-726/15)
   (2016/C 098/60)
   Jezik postupka: slovenski
   
      Stranke
   
   
      Tužitelji: Jožica Blaž Jamnik (Ljubljana, Slovenija) i Brina Blaž (Ljubljana) (zastupnik: D. Mihevc, odvjetnik)
   
      Tuženik: Europski parlament
   
      Tužbeni zahtjev
   
   Tužitelji od Općeg suda zahtijevaju da:
   
               —
            
            
               utvrdi da je odabir ponuditelja u postupku INLO.AO-2013-051-LUX-UGIMBI-06 nezakonit;
            
         
               —
            
            
               poništi odabir ponuditelja;
            
         
               —
            
            
               odabere tužitelje kao najbolje ponuditelje;
            
         
               —
            
            
               podredno, tužiteljima dosudi naknadu štete u iznosu od 3 852 384,60 eura, u slučaju da ne budu odabrani kao najbolji ponuditelji u postupku INLO.AO-2013-051-LUX-UGIMBI-06;
            
         
               —
            
            
               odredi da se tužiteljima naknade troškovi postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelji ističu dva tužbena razloga.
   
               1.
            
            
               Prvi tužbeni razlog: povreda članka 113. Uredbe (EU, Euratom) br. 966/2012 (1)
               
               Prema mišljenju tužiteljâ, prilikom odabira najboljeg ponuditelja povrijeđen je članak 113. Uredbe o kojoj je riječ, s obzirom na to da nisu uzeti u obzir unaprijed određeni kriteriji koji su bili navedeni u specifikacijama.
            
         
               2.
            
            
               Drugi tužbeni razlog: nezakonito vođenje postupka odabira
               U vezi s time, tužitelji tvrde da projekti, slikovna dokumentacija i statistički izračuni koje su priložili svojoj ponudi nisu bili ispitani jer nisu proslijeđeni na odlučivanje iz ureda u Ljubljani u Luksemburg.
            
         
      (1)  Uredba (EU, Euratom) br. 966/2012 Europskog parlamenta i VIjeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (SL L 298, str. 1.) (SL, posebno izdanje na hrvatskom jeziku, poglavlje 1., svezak 7., str. 248.).